Gyerünk, lányok! Mindenki a helyére! Egy, két, há’, és…
IGAZ TÖRTÉNET ALAPJÁN
Alfonso, ne már…
Elutazol Olaszországba, és a tészta csak olasz lehet…
- Azt írják, görög… - Emlékszel Szófiára?
- Olyan csökönyös vagy! - Hát persze.
- Azt írják, görög recept. - Jól van.
Jó éjt!
- Mi? - Hova-hova, kisasszony?
Előbb zuhanyozz le! Teljesen leizzadtál.
- Hé! - Nem elég holnap?
Jut eszembe.
- Nem csináltunk fotókat. - Asunta!
Charo, hozd a mobilodat! Az enyém vacak. Fotózzuk le!
Rémesen nézek ki.
Hogy emlékezzünk erre az estére.
- Elfáradtam. - És a szuper előadásra.
- Várj egy kicsit! Hol van… - Itt van.
Dehogy nézel ki rémesen. Gyönyörű vagy. Nézd csak!
- Nézd! - De…
- Olyan édes. Asunta, kérlek! - Asunta, ülj egyenesen!
Csak egy képet. Na!
- Miért húztad fel magad? - Nézd, hogy bohóckodik!
- Ne szemtelenkedj! - Nagyon pimasz.
Egyetlen fotót kértem, és nézd meg, mit művel!
- Jaj! Le akarok feküdni. - „Jaj!”
- Fáradt vagyok. - Tényleg ennyire?
Mehetek már?
- Egy perc, Asunta. - Lássuk csak!
AZ ASUNTA-ÜGY
Előbb szeretnék jegyzőkönyvbe vetetni valamit,
amit különösen fontosnak tartunk.
Tudomásunkra jutott, hogy bíró úr több meghallgatást is tartott,
amit nem igazán értünk,
többek között Laura Prietóval és az anyjával, Iglesias asszonnyal.
A bevett eljárás követtük.
A „bevett eljárásnak” meg kell felelnie a büntetőeljárásról szóló törvénynek,
és úgy véljük, a bíró úr irodájában történt meghallgatások nem tekinthetőek,
hogy úgy mondjam,
megfelelő előkészítő eljárásnak ebben az ügyben.
Azért nem tájékoztattuk önöket erről,
mert semmi ok nem merült fel arra, hogy az ügyvédek találkozzanak velük.
Álláspontom szerint ugyanez igaz a vizsgálóbíróra is.
Ha legalább lenne valami a meghallgatásról.
Írásos jegyzőkönyv, hangfelvétel vagy…
- Ma itt van, nem? - Itt vagyok.
Viszont csak ma reggel szereztem tudomást ennek a tanúnak a vallomásáról,
ami egyértelműen sérti az ügyfelem védelemhez való jogát.
De a gond az, bíró úr, hogy nem elég, hogy újra és újra ilyenek történnek,
csak véletlenül értesülünk róluk, a médiából. És most is ugyanez történt.
Ami, megmondom őszintén, most már elfogadhatatlan számomra.
Gyanúsít valamivel?
Nem! Dehogy! Ha úgy érezte…
Biztos félreértettem.
Kérem, ne értelmezgesse a szavaimat!
Csak azt mondom, hogy mindig is tiszteletben tartottam a döntéseit.
És csakis jogi úton szálltam szembe velük, a megfelelő eljárást követve.
Nem fordultam a médiához, nem nyilatkoztam az eljáráson kívül,
nem véleményeztem az itt történteket.
Mindent hivatalosan, jegyzőkönyvbe mondok.
Jó, elég már ebből!
- Még valami? - Ennyi, bíró úr.
Kezdhetjük?
Igen.
Jó napot, Laura! Elnézést!
Feltételezem, tudja, hogy miért van itt.
Jól van.
A lány azt mondja, innen jött ki a General Pardiñas utcán,
és látta Alfonsót és Asuntát ebben az útkereszteződésben.
- Hova mehettek? - Biztos a parkba.
Ha erre mentek, látszaniuk kellene valamelyik kamerafelvételen.
Ezen a járdán csak a bank kamerája láthatta őket.
Tedd be!
Itt van Rosario, mielőtt felvette a lányt.
Tekerd előre!
Látszaniuk kellene.
- Ott? - Minek?
Mi bajod van? Lejátszásonként fizetnek?
Indítsd el!
Állj meg! Menj vissza!
18:24-kor történt.
Mi a baj?
- Mi? - Nem hívtál fel.
- Én? - Igen.
Micsoda reggel!
Szétrobban a fejem, szóval remélem, jó hírt hoztak.
Tudod, hogy te késtél el.
Ott van.
Ez Laura Prieto,
a szemtanú, aki látta Alfonsót a lányával szeptember 21-én.
Mint látja, a barátjával van, és a sportbolt szatyrát fogja a kezében.
Ami megerősíti a lány és az anyja tanúvallomását.
Látta aznap a pápaszemest Asuntával.
- Igen. Aznap történt. - Pontosan.
Viszont megnéztük az időpontot ezen és más felvételeken is,
és van egy kis gond. Nézze!
Ez a kamera fél percre van a saroktól, ahol Laura Prieto Alfonsóékat látta.
Ez 18:24-kor volt, jó?
- Nézzük a másikat! - 18 óra 21 perc.
A benzinkút, ahol Rosario járt Asuntával.
Csak három perccel előtte.
Ez a két hely legalább öt percre van egymástól.
Ha a védelem felhasználja ezt…
Azt mondhatják, hogy eszerint Laura nem láthatta őket az utcán.
- És az gond lesz. - Nem!
Nekünk kell kitöltenünk ezt az időközt.
Mi történt X és Y között? Na?
A felvétel a nyomozati anyag része.
Ha rátalálnak és hasznosnak tartják, joguk van felhasználni.
Ha rátalálnak.
Luis, ha nem tudom igazolni, hogy Alfonso is benne volt,
akkor megszívtam.
Az egész vád összeomolhat.
Hogy csinálhatta volna Rosario egyedül?
Nem tudta volna felemelni a lányt, és egyedül levinni a kocsihoz.
Nem látod a fától az erdőt, Pedro.
Felvétel ide vagy oda, simán el tudjuk meszelni Basterrát.
Emlékszel, hogy a lány nála aludt, amikor kábán jelent meg az órán.
És hallottad Laurát.
Az esküdtek biztos hisznek neki.
Jó, te biztos vagy a dolgodban.
De nekem kell az esküdtszék elé állnom.
Kinek hinnél inkább? A lánynak vagy Alfonso Basterrának?
Na?
Luis!
Nem mindenki tudja azt, amit mi tudunk róla.
Apa!
Mit csinálsz ilyen későn?
Az Arteixo hajnali kettőkor fut ki. A kapitány senkit sem vár meg.
Jól van.
Az Arteixo hajnali kettőkor fut ki. A kapitány senkit sem vár meg, fiam.
Nem érted.
Bocs, tudom, hogy késő van. Nézd meg az e-mailjeidet!
- Értsd már meg, fiam! - Apa!
Sosem figyelsz rám. Mindig valami más dolgod van.
Nem kell egy kis segítség a könyvedhez?
Senkit sem vár meg.
Holnap reggel egy kávé?
Mintha itt sem lennék.
Ja. Folyton ez van.
- Apa! - Hajnali kettőkor fut ki.
- Apa! - A kapitány senkit sem vár meg.
Ne félj! Nem késsük le a hajót.
Gyere! Feküdjünk le!
- Érted? Senkit sem vár meg. - Nem hát. Na menjünk!
A művészek nagyon utálnak korán kelni, mi?
Bocs. Este későn végeztünk a műsorral, és nagyon nehéz volt hallgatni róla.
Te döntöttél így.
Honnan vannak a fotók, amiket küldtél?
A szülők telefonján találták őket. Tudod, mit mondott az orvosszakértő?
„A lányt teljesen leszedálták.”
Miért gyógyszerezték be a saját lányukat?
Az első házkutatás során Alfonsónál találtunk egy rövidgatyát az ágya mellett.
Látnod kéne, néha mi van nálam.
De az UV-lámpák fénye alatt
foltok jelentek meg.
Nem könnyű az élet egyedül, de az ő rövidgatyája volt, nem?
Igen, de az éjjeliszekrényén talált női leggings is az övé volt?
És a pöttyök, amiket az UV-fény alatt láttunk a falon? Azokkal mi van?
Ha ezt megírom, keresztre feszítik őket.
Ha az ügyről akarsz írni, Paula, nem elég ismerned a nyomozást.
Azt is tudnod kell, milyen emberek voltak.
Továbbra is a Rosario Porto mobilján talált fotókról beszélünk.
Amiken a lány balettruhában és neccfelsőben látható.
eléggé felnőttes sminkkel.
Olyan pózokban, amiket sokan erotikusnak vagy szexinek tartanak,
és amikhez a lány még fiatal volt.
Szeretnénk azonban tisztázni…
hogy amit a képernyőn látnak, az az eredeti jelentés-e…
Még a tárgyalás sincs kitűzve, és máris elítélnek minket.
Hallottál a fotókról?
Meg akarnak osztani titeket. Hogy egymás ellen forduljatok.
Csak feltételezés az egész.
Egyetlen bírót sem fog befolyásolni, és nem fogadják el bizonyítékként.
Egy bírót nem, de az esküdteket igen.
Bizonyítani fogjuk az ártatlanságodat a tárgyaláson, Rosario.
Mindent kiütünk, amit felhoznak majd ellened.
Ez nem fair, Juanjo.
Nagyon nem fair. Ki kell jutnom innen. Muszáj…
Ismét óvadékért folyamodtunk, és meg fogjuk kapni.
De türelmesnek kell lennünk.
Minden egyes itt töltött nappal egyre bűnösebbnek tűnsz.
Malvar ki is használja ezt.
Nem bírom ezt tovább. Tényleg nem bírom.
Meg akarok halni.
Nincs okuk rá, hogy bent tartsanak a tárgyalásig.
És a bizonyítékok végül önmagukért beszélnek majd.
Napok kérdése az egész, meglátod.
KÉT ÉVVEL KÉSŐBB
Ennyi elég lesz, Rubén?
Adok még kettőt grátiszban, Marisa.
Átjön ma a két unokám, akik rengeteget bírnak enni.
Gyerekünk nincs.
De az unokaöcsénk úgy eszik, mintha nem lenne holnap.
- Csodás dolog a gyermekáldás. - És fárasztó.
Annak is örülünk, hogy magunkat el tudjuk látni.
Ez is igaz.
Kérnék egy aláírást. Tértivevényes levél.
Pompás! Egy újabb bírság.
- A bíróságtól jött. - Honnan?
- Azt mondtuk, kicsi az esélye. - Na ne!
Hát mégis megtörtént.
- Jó reggelt! - Jó reggelt!
Jó reggelt!
Bíró úr, ha megengedi, mielőtt elkezdenénk,
a védőtársammal szeretnénk rámutatni arra a rengeteg előítéletre,
amivel szembe kell majd néznünk.
Minden jelöltet el akarnak utasítani?
- Nos… - Bíró úr!
Kétség nem fér ahhoz,
hogy a média szorgos és lejárató tevékenységének hála,
nincs olyan ember Spanyolországban, aki pártatlanul állna ahhoz a kérdéshez,
hogy a vádlottak bűnösök-e vagy ártatlanok.
Nézzék,
erről már döntés született a kérelmük alapján.
Négy esküdtjelöltet jogukban áll elutasítani.
Jól van. Kezdjük a meghallgatást!
Érti, milyen felelősséggel jár esküdtnek lenni?
Persze. Senki sem szeret ilyen felelősséget vállalni.
De a lány igazságot érdemel.
Nem tudom, ki az a Rosario Porto.
- Biztos benne? - Teljes mértékben.
Ön szerint ugyanúgy lehet szeretni egy örökbe fogadott gyermeket?
Nehéz kérdés.
Mert a gyermekeim az enyémet.
Belőlem származnak.
Tehát ismeri az ügyet, amiről beszélünk.
- Micsoda kérdés ez? - Tessék?
Hogyne ismerném? Feszülten követtük.
Igen, persze.
Mint mindenki más, nem?
Ja, a kínai lány.
Igen, persze.
Igen, tudom, hogy ki ő.
Az biztos, hogy nem tudnék ártani neki.
Képes lenne hezitálás nélkül igazságot tenni?
Egy kicsit hezitálhat az ember, nem?
De igen.
Azt hiszem.
Már ha biztos vagyok benne.
Mert végeredményben
azért ez nagy felelősség.
Igen, tényleg az.
Úgy van.
Nem tudnék nyugodtan aludni, ha valaki ártatlanul bűnhődne miattam.
Az embernek szüksége van a tiszta lelkiismeretre.
Jól van. A tárgyalás holnap kezdődik.
Kérem, ne késsenek!
A Santiagói Tartományi Bíróság megkezdi az Asunta-ügy várva várt tárgyalását.
Az esküdtszék eldönti,
hogy a két éve börtönben ülő Rosario Porto és Alfonso Basterra bűnösek-e a lányuk,
Asunta Yong Fang Basterra Porto meggyilkolásában.
Huszonnégy tárgyalási napot tűztek ki,
de annyian követelik a szülők bűnösségének kimondását,
hogy hamarabb is véget érhet.
Talán akkor majd választ kapunk a mindenkiben felmerült kérdésekre.
Miért tették?
Hogy ölheti meg egy szülő a gyermekét?
Mire számíthatunk? Folytatják a közös védelmet?
Ön szerint van esélyük?
Hiszünk az ügyfeleink ártatlanságában.
Annak ellenére, hogy a médiában kiszivárgott
számtalan elfogult információ miatt már azelőtt elítélték őket,
hogy beléptek volna a bíróságra. Köszönjük!
- JJ… - Mit gondol…
Nagyon köszönjük!
- Viszlát! - És a benzinkutas felvétel?
Nagyon köszönjük!
Az esküdtek, az ügyész, valamint a vádlottak,
Rosario Porto Ortega és Alfonso Basterra Camporro,
továbbá a védőik jelenlétében
ezennel megnyitom az Asunta Yong Fang Basterra Porto megölése miatti pert.
A NARANCSSÁRGA MADZAG
A rendőr, aki a lánya halálának éjjelén önnel volt montoutóban, azt állítja,
hogy ön, úton a mosdó felé, elment egy szemeteskuka mellett.
Igen, a szobámban volt.
Hozzányúlt a szemeteshez?
- Dehogy. - Biztos benne?
Nem nyúltam hozzá.
Csak ki akartam menni a mosdóba.
- És kiment? - Nem hagyták.
Jól van.
A szemetesben narancssárga madzagdarabokat találtak, igaz ez?
A következőt kérem.
Porto asszony, mihez használtak ilyen madzagot a házában?
Feltételezem,
hogy kerti munkákhoz.
Akkor mit kereshetett ilyen madzag az ön hálószobájában?
Fogalmam sincs. A kertész nyilván nem jár a szobákban.
Nem tudom.
Kérem, levennék azt a képet?
Váltson másik képre!
Köszönöm!
A kolléganőm a helyszínen maradt, hogy intézze a szükséges dolgokat.
Én elkísértem Rosariót és Alfonsót a montoutói házhoz.
Odaérve Rosario kikapcsolta a riasztót,
és azt mondta, azonnal mosdóba kell mennie.
Rosario elindult az emeletre, én pedig természetesen követtem őt.
Láttam, ahogy bement az egyik szobába.
Amiben a szemetes volt.
Igen. Ott volt a mosdó mellett.
Sokat beszélnek a madzagról, de nem esett szó a vágási felületekről.
Az egyik és a másik darab végéről.
Mint kiderült, a szemetesben talált darab nem illeszkedik az úton talált madzaghoz.
Nem passzolnak.
Meg tudja ezt erősíteni?
Ugyanaz a fajta madzag.
Miután elvágják ezt az anyagot, az illeszkedés már igazolhatatlan,
így ez nem volt releváns.
Majd meglátjuk, hogy releváns-e, vagy sem.
A nyomozás során arra jutottak, hogy ez a fajta madzag
nem jellemző Santiagóban, Cacheirasban, Teóban…
Talán csak nem keresték elég alaposan.
Az én jóval szerényebb erőforrásaimmal
fél nap alatt három tekerccsel is találtam a narancssárga madzagból a környéken.
Önök nem találtak ilyeneket a nyomozás során?
Az a madzag nem ugyanabból az anyagból van.
Ha pusztán a színe miatt ugyanannak neveznénk,
az nem lenne igaz.
Csakugyan?
Vajon miért igyekeztek ennyire lezárni a nyomozásnak ezt a vonalát?
Megmondom, miért.
Azért nem akartak nyomozni, mert már eldöntötték, ki a bűnös.
Rögtön eldöntötték, már az első pillanatban.
Ne bocsátkozzon feltételezésekbe!
A BENZINKÚT KAMERÁJA
Jól nézzék meg a képet!
Mert ez az utolsó felvétel, amin Asunta még életben van.
Porto asszony, azon az éjszakán, amikor bejelentették a lányuk eltűnését,
ön azt mondta, hogy otthon hagyta Asuntát, aki leckét írt. Nem igaz?
Így van.
Leckét írt otthon, miután Montoutóban járt velem.
Az elején még nem ezt állította.
Asunta azt mondta, hogy fáradt,
és be akarja fejezni a kínaileckéjét,
amit Wang tanárnőtől kapott.
Miért nem vitte magával a fürdőruhákat? Miért ment vissza később?
Ki kellett szellőztetnem a házat.
És az egy órába telik.
Melyik úton ment? Mert egyetlen kamerán sem látszik.
Az elkerülő úton.
De…
megmondom őszintén, ebben most nem vagyok biztos.
Nem biztos benne. Nahát!
Hol tette ki a lányát?
A República Argentina és a Puente Castro sarkán.
Tudja, mi a helyzet?
Amit most itt állít nekem, arra semmi bizonyíték nincs. Semmi.
Kamerafelvétel, szemtanúk, semmi. Semmi az égvilágon.
Arra viszont van, amit az elején mondott.
Hogy a lánya nem volt önnel a kocsiban.
Amikor viszont tudomást szerzett a felvételről, hirtelen mégis ott volt.
Porto asszony, akkor látták utoljára élve a lányát,
amikor a kocsiban ült önnel, úton a vidéki háza felé.
Továbbra is állítja?
Nem állítok semmit.
Az történt, amit mondtam, és úgy, ahogy mondtam.
A LORAZEPAM VÁSÁRLÁSA
Emlékszik arra, hogy 2013. július 5-én
vásárolt 50 szem lorazepamot
a López Sierra gyógyszertárban a Rúa do Hórreo 23. szám alatt?
Nem emlékszem a dátumra, de valószínűleg így volt.
Én intéztem Rosario gyógyszereit, és sok minden mást is.
És mit mond július 9-éről, 18-áról és 23-áról?
Asunta zenetanára szólt önnek, hogy a lány nem érezte jól magát.
Emlékszik, hogy azt mondta, a lánya be van drogozva?
Nem.
Ilyet nem mondtam. Csak azt, hogy olyan, mintha be lenne drogozva.
A kettő nem ugyanaz.
- Nem tudom, érti-e. - Igen.
Asunta nagyon erős antihisztamint szedett az allergiájára.
Értem. Akkor mivel magyarázza,
hogy a lánya halála után elvégzett toxikológiai vizsgálatok
nem találták nyomát allergiagyógyszernek,
találtak viszont 27 szem lorazepamnak megfelelő gyógyszermaradványt?
Asunta gyógyszert szedett a szénanáthájára.
Arra a fehér porra céloz,
amiről Asunta azt mondta, hogy a szülei szokták adni neki?
Olyan gyógyszert, amiről egyébként az orvosa tagadja, hogy felírta volna.
Áruljon el valamit, uram!
Ön szerint normális tíz nap alatt 125 szem lorazepamot vásárolni?
Rosario nehéz időszakon ment át.
Előtte kórházban kezelték.
A telefonjáról sem tudta, hogy hova tette.
Néhány szemet elkavart valahova, de szüksége volt a gyógyszerre.
Basterra úr…
áruljon el valamit!
Mit csinált, miközben Asunta aludt?
Aludtam.
Semmi többet.
Hogy vagy, Luis?
Sajnálom, hogy kihagytam a temetést. Sok dolgom volt. Tudod, hogy megy ez.
Hogy vagy?
Jól.
„Egyszer minden elmúlik.” Mindig ezt mondta.
Az utolsó hónapokban…
nem volt önmaga.
Nagyon sajnálom!
Jaj!
Bárcsak ügyész lennék, és láthatnám az arcukat!
- Bevallom, jó látni. - Abban biztos vagyok.
Kiváló nyomozati anyagot kaptál tőlem.
De tudod, nincs vége, amíg…
Nyugi!
Tudom.
Felhozod a fotókat?
A FOTÓK
Jól nézzék meg ezeket a képeket!
Álljunk meg ennél, kérem!
Alfonso, nézze meg ezt a képet!
Hallotta, hogy Rosario azt mondta, Asunta szeretett múmiát játszani.
Nem, nem ezt mondta.
Rosario azt mondta, hogy a lányunk szeretett beöltözni.
Én magam is láttam többször is.
Elnézést, de miért ezt a képet mutatják,
ami a póz miatt egy kissé félrevezető, miért nem inkább az előzőt?
Miért állnak meg ennél, mintha hátsó szándékuk lenne?
Ez így eléggé részrehajló.
Az ügyész kérdést akar feltenni erről a fényképről.
Ön készítette a képeket, amiken Asunta beöltözött a fellépésre?
Szerintem nem.
Szinte biztosan a volt feleségem mobiljával készültek.
Ismétlem, akkoriban vacak telefonom volt, ami rettenetes képeket készített.
A következő képet kérem.
Menjünk vissza!
Köszönöm.
Az az ön keze?
Valószínűleg. Igen.
Igen, az.
És ön az, aki ezt a képet készítette?
Nem tudom.
Fogalmam sincs róla.
- Nem emlékszik rá? - Nem.
Rengeteg képet készítettünk a lányunkról.
Nem tudom…
Mint bármelyik szülő, aki sokat fotózza a gyermekét.
Akkor most mi a helyzet, uram?
Ön készítette a képeket vagy Rosario?
Porto asszony,
az öltözéket és a sminket
az iskola határozta meg, hogy a lányok egyformán nézzenek ki?
Igen. Az összes fellépő lány ilyen ruhákba volt öltöztetve.
Azért kérdeztem, mert a tanárnő is ugyanezt állította.
A nyomozás során ezeket a képeket találták a lánya telefonján.
Igaz, hogy az a telefon korábban az öné volt?
Igen.
Az enyém volt.
Aztán amikor lecseréltem, Asuntának adtam.
Áruljon el valamit!
Mi értelme lenne elkészíteni ezeket a képeket,
olyan aljas szándékkal, ahogy a vád állítja,
az áldozat telefonjával?
Őszintén?
Igen.
Nem tudom.
Fogalmam sincs.
Bíró úr, szeretnék mondani valamit ezekről a képekről. Megengedi?
Mondja csak!
Szerintem piszkos fantázia kell ahhoz,
hogy az ember félreértse a képeket, amiken egy balettruhás lány van.
Egyszerűen nem értem.
Nem tudom, mire akar célozni az ügyész.
Még a tanárnő is azt mondta,
hogy a fellépés után minden lányról ugyanilyen képek készültek.
Nem tudom, hogy önöknek vannak-e gyermekeik,
akik fellépésekre és fesztiválokra járnak, de utána eléggé fel szoktak pörögni.
Nincs több kérdésem.
Miranda úr,
azt szeretném kérni, hogy nézze meg jól ezt a felvételt.
A LÁTÁSI VISZONYOK
Kérem!
Kérem, álljunk meg itt, 22:17-nél.
Este 22 óra 17 perc.
Mondja, hol volt ebben az időpontban szeptember 21-én, szombaton?
Ebben az időpontban
zseblámpával a kezemben sétáltam az úton a feleségemmel.
Aztán visszafelé, 23:15-23:20 körül
60-70 centire mentünk el attól a helytől, ahol a holttestet találták.
Semmit sem láttunk ott aznap éjjel.
Tehát ha ott lett volna,
észrevették volna a lány holttestét.
Volt bármi fény?
Elég sötét éjszaka volt.
Nem mondtam, hogy zseblámpa volt nálam?
Zseblámpája volt.
Tehát ha a vádlottak a rendőrőrsön voltak, hogy bejelentsék a lányuk eltűnését,
amikor önök végigsétáltak az úton,
nem hagyhatták ott ők a holttestet, nem?
Köszönöm!
Mondja, Miranda úr…
emlékszik, mit mondott a nyomozás során?
Szó szerint nem tudom felidézni,
de ugyanazt mondtam, mint most is.
Én mondom, nem volt ott a holttest.
Jól van. Még egy kérdés.
Beszélgettek a feleségével?
Igen, miért?
Akkor lehetséges, hogy abban a pillanatban pont nem figyeltek az út szélére, nem?
Mondhat, amit akar, de szerintem nem volt ott.
Az ellenkezőjét akarja hallani? Nem. Szerintem nem volt ott.
Csakhogy amikor a rendőrséggel ellenőrizték a látási viszonyokat,
nem vette észre a pólót,
ami pontosan ugyanott volt letéve a földre, ahol a lányt találták.
Igaz?
Bíró úr, szeretném indítványozni, hogy a tisztánlátás érdekében
az esküdtszék vonuljon ki a helyszínre,
és ellenőrizzék, láthatta-e a tanú Asunta holttestét, vagy sem.
Elutasítom.
A döntés az itt bemutatott bizonyítékokon alapul majd,
melyek az ügyirat részét képezik.
Szörnyen érzem magam.
Nyolc órán át ülök ott, mint egy bolond, és a felét sem értem az egésznek.
Pár nap, és vége lesz.
Ha meg nem megy el az ember, kérdezősködni kezdenek.
Kérdezz combhúsról, fartőről, lábszárról…
De a törvényekhez miért kéne értenem?
Nem azt kérik, hogy ismerd a törvényeket.
Csak hogy mondd el, mit gondolsz.
És hagyd abba, mielőtt elrontod!
Három napja nem aludtam. Teljesen szét vagyok esve.
Ahogy fekszik ott az a kislány, az a kis angyal…
Jézusom! Nem bírom kiverni a fejemből.
Emlékszel Xurxóra?
Lehajtott az útról, és beleesett a Miño folyóba.
Neki sikerült kijutnia, de a felesége megfulladt.
Két nappal később kiugrott az ablakon.
- Biztos részeg volt. - A bűntudat rémes dolog.
Ez a legmegdöbbentőbb számomra. Mintha nem kínozná az embereket.
Persze, Xurxo biztos berúgott, de egyébként átlagos fickó volt,
Ne feledd, este a testvéremmel vacsorázunk!
Pont ma este kellett ezt.
Csak egy perc. Mindjárt ott vagyunk, jó?
Itt találták meg a lányt…
Mi az?
Látod, vagy sem?
BÜNTETÉS-VÉGREHAJTÁSI INTÉZET
- Ki vele! - Nem mondtam semmit.
Épp azért. Tudom, hogy ugyanarra gondolunk.
Veszíteni fogunk.
Nos, még van pár lehetőségünk.
Tudtuk, hogy nehéz ügy lesz, apa. De nem bírtad elengedni, nem igaz?
Nem. Nem bírtam.
De azt reméltem, hogy lesz mibe kapaszkodnunk.
Még mindig azt hiszed, hogy titkol valamit?
Rosario nem segít neked. Olvastad róla a szakértői véleményt.
Narcisztikus személyisége van. Csak önmagát sajnálja.
Semmit nem fog elárulni, ami csorbítaná a hírnevét.
Utólag könnyű ilyen véleményeket írni.
Ha még a bűncselekmény előtt megírnák,
sok vesződségtől megkímélnének minket, nem?
Mihez kezdjünk, Rosario?
Nem fogok hazudni, egyre nehezebb az ügy.
Te mit gondolnál az esküdtek helyében, ha tudnád, hogy a vádlott hazudik?
Ráadásul nem jelentette a rendőrségen, hogy megpróbálták megölni a lányát.
Te sem bízol bennem.
Szükségem van valamire, ami meggyőzi őket az ártatlanságodról.
Valamire, amit még nem mondtál el.
- Nem tudom. - De semmi más nincs.
Nincs más.
Gondold át alaposan, Rosario, mert kezdünk kifogyni a lehetőségekből!
És az időből is.
Talán nem olyan dolog, ami veled kapcsolatos.
Nem tudom. Talán valami Alfonsóról.
Ne is említsd Alfonsót!
Ez az egész az ő hibája.
Nem lett volna szabad ennek történnie.
Én csak boldog akartam lenni.
Semmi mást nem akartam, Juanjo.
Továbbra sem tudom, miért mondod, hogy Alfonso hibája.
Nem tudom.
Jól van.
Ebben az esetben folytatjuk a közös védelmet.
Nincs más lehetőségünk.
Együtt maradtok.
A végsőkig.
Indulunk?
Kértem még öt percet.
A volt feleséged magával ránt téged, és ha így folytatod, nem tudok segíteni.
Húsz év börtönre vágysz?
- Dehogy. - Jó.
Akkor másfajta védelmet javaslok.
Egyedül több esélyed lesz.
Ez viszont nem az én döntésem, hanem a tiéd.
Semmi sem változtat azon, hogy a lányom meghalt.
Nem.
Nem, Alfonso.
Asunta nem jön vissza. Ez igaz.
De a börtönben töltött két év sem, és az a 20 sem, amire még számíthatsz.
Ma meg akarják győzni őket, hogy te is Montoutóban voltál.
Van egy szemtanújuk.
Aznap ki sem léptem a házból.
Miért falazol Rosariónak?
Nem Rosario ölte meg Asuntát. És soha nem fogok mást állítani.
Tudnom kell, miért csinálod ezt. Nem tudom felfogni.
- Ő a feleségem. - Nem!
Amióta magára hagyta Asuntát a szeretője miatt, azóta már nem.
Mi ez? Büszkeség?
Azt próbálod bizonyítani, hogy minden és mindenki felett állsz?
Elég bizonyítékuk van ellened ahhoz, hogy ne úszd meg szárazon.
Még akkor is, ha elérjük, hogy ne higgyenek annak a lánynak.
Nézzük reálisan a dolgokat!
Azt mondjuk a bíróságon, hogy Rosario ideges lett, és felhívott.
- És hogy… - Nem fogok hazudni.
Ha hallgatsz, bűnösnek tűnsz.
Árulj el valamit!
El bírnád viselni, hogy a lányod gyilkosával éltél együtt?
Nem tudom.
Őszintén mondom, hogy nem tudom,
de régóta csinálom ezt, és egyvalamit biztosan tudok.
Ártatlan ember nem akar börtönbe menni.
Jól van.
Mondd meg őszintén! Mit gondolsz?
Amit mindenki gondol majd.
Hogy valami olyan dolgot titkolsz, ami a lányod halálánál is rosszabb.
Emlékszik, mit csinált szeptember 21-én délután?
A HÍVÁSLISTA
Hódoltam a szenvedélyemnek. Olvastam.
Egy könyvet.
És meddig tartózkodott a lakásban?
Körülbelül 21:30-ig vagy 21:45-ig.
- Egész délután otthon voltam. - Mondja, jó a térerő a lakásában?
Igen, normális. Átlagos.
Mint bárhol a városban.
- Nem értem a kérdést. - Mindjárt megmagyarázom.
Akkor a mobiltelefonja hogyhogy nem bocsátott ki jelet 15 óra
és aznap este 20:43 között?
Vagy kikapcsolta a mobilját, hogy eltűnhessen?
A telefonom nem volt kikapcsolva.
Nem tudom, honnan vette ezt.
Tehát egész este be volt kapcsolva?
Nem csak akkor. Állandóan.
Ami fölött a vád átsiklott, az a szakértői vélemény,
ami szerint Alfonso telefonja
rácsatlakozhatott az otthoni wifihálózatra,
és emiatt az adótorony nem érzékelte.
Valójában, ha a telefon órákon át ki lett volna kapcsolva,
telefonálni sem tudott volna vele, nem?
Telefonált aznap délután, Basterra úr?
Igen, azt hiszem, többször is.
Hívtam Rosario vezetékes számát,
Asunta mobilját és a montoutói vezetékes telefont.
Többször is.
Varázstelefonja lehet, ha kikapcsolva is működik.
Bíró úr, ez így félrevezető.
A hívások későbbiek…
Őt is hívták aznap.
Nem a piacon vannak, hanem egy tárgyalóteremben.
Kérem, várják ki a sorukat!
- Ügyvéd úr, van még kérdése? - Nincs, bíró úr.
Akkor a szó a védőügyvédé.
Amint már mondtam, Alfonso hívást is fogadott aznap.
Például volt egy 21:36-kor
a korábbi lakcíméről a Doctor Teixeiro utcából.
Jól mondom?
Igen. Jól mondja.
Azt is jól mondom, hogy aki felhívta önt,
az Rosario Porto volt?
Igen.
Miről beszéltek?
Elmondta, hogy nem találja Asuntát,
és megkérdezte, hogy velem van-e.
Ennyi? Másról nem beszéltek?
Mivel nem volt nálam, mondtam, hogy hívja a barátnőit, az anyukáikat…
Aztán meg a rendőrségre kell mennie.
Alfonso, a hívás öt percig tartott.
Öt percig.
Biztos, hogy csak ennyiről beszéltek?
Kérem, jól gondolja át!
Nincs mit átgondolnom.
Szólítom Laura Prieto Iglesiast.
AZ UTOLSÓ TANÚ
- Szia, Laura! - Jó napot!
Jól van.
Elmondanád a teljes neved, és hogy honnan ismerted Asuntát?
Laura Prieto Iglesias vagyok. Franciaóráról ismertem Asuntát.
Tehát biztos vagy benne, hogy láttad Asuntát az apjával
az utcán sétálni szeptember 21-én délután?
Biztos vagyok benne. Mert egy apa és a lánya elég feltűnő.
Mikor és hol történt ez az eset?
Biztos, hogy 17:30 és 19:00 között.
A General Pardiñas utcán sétáltam, és láttam őket.
A República del Salvadoron mentek.
- Te honnan jöttél? - Cipőt vettem.
Sportcipőt.
Van egy sportbolt ott az utcában.
Egy kicsit arrébb.
Köszönöm szépen!
Szia, Laura!
A vád azt bizonygatja,
hogy abban az időpontban, 17:30 és 19:00 között, amit mondtál,
Asunta már be volt gyógyszerezve. Láttál bármi szokatlant a járásában?
Nem tűnt fel semmi különös dolog?
Nem. Semmit nem láttam.
Csakhogy, Laura, addigra már 17 szem lorazepam volt Asunta szervezetében.
Ha ezeket Alfonso Basterra lakásában vette be,
ahogy a vád folyamatosan sulykolja,
nem értem, hogyan lehetséges,
hogy Asunta akkor még normálisan tudott járni az utcán.
Biztos, hogy semmi furát nem láttál?
Mondtam, hogy nem láttam.
- Nem tűnt fel semmi. - Jól van.
Rosario 18:14-kor távozik a garázsból,
és 18:21-kor érkezik a benzinkúthoz.
Kérem, mutassák be a sportcipő nyugtáját,
nyilvántartási száma 1344/A., melyet a rendőrség szerzett meg
a szükséges eljárás lefolytatásával!
Köszönöm!
Laura, fel tudnád olvasni a nyugtán látható dátumot és időpontot?
Szeptember 21-e, 18 óra 21 perc.
18 óra 21 perc.
Feltételezve, hogy azonnal távoztál,
és figyelembe véve, hogy a sarok csak pár percnyire van a bolttól,
hogy láthattad Asuntát az utcán,
ha a vád szerint akkor már kocsiban ült, úton Teo felé?
Bíró úr, szeretném megjegyezni,
hogy a pénztárgép nem volt internetre csatlakoztatva, így nem volt hiteles.
Újabb példája annak, hogyan manipulálják az eseményeket.
- Ügyvédnő! - Ez pont kapóra jött.
- Ne kelljen elmarasztalnom! - Pont kapóra jött.
Ne válaszoljon rá!
Biztosan ők voltak. És a napban is biztos vagyok.
Nincs több kérdésem, bíró úr.
Tegyük félre egy percre Laura Prieto tanúvallomását,
aki állítólag látta Alfonso Basterrát…
ZÁRÓBESZÉDEK
…a lányával az utcán a gyilkosság estéjén.
Tegyük félre Basterra mobiltelefonjának az adatait,
a nyomozás során tanúsított nem együttműködő magatartását,
és a mindkettejüknél tapasztalható sok következetlenséget és ellentmondást is!
Bizonyítást nyert a büntetőper során, hogy Asunta Yong Fang Basterra Portót
újra és újra lorazepammal kábították el
élete utolsó három hónapja során.
És van egy közös pontja ennek az egésznek.
A República Argentina utcai lakás.
A gyermek Basterra úrnál aludt, amikor a kábulásos esetei történtek.
Abban a lakásban fogyasztotta el az utolsó ebédjét
az anyja, Rosario Porto társaságában.
Vajon mi lehet az oka, hogy Basterra úr
a volt feleségét terhelő rengeteg bizonyíték dacára
nem hajlandó ellene fordulni?
És tudják, mi?
Tudják, mi?
Az, hogy mindkettejüknek volt okuk megszabadulni Asuntától.
Rosario Porto Ortegának elege volt a lányából,
Alfonso Basterra Camporro pedig bármit megtett volna,
bármit az égvilágon, hogy visszaszerezze a volt feleségét,
és ezáltal az életszínvonalát.
Ez a bűncselekmény örökre összekötötte őket.
Az ügyész bizonyítékokról beszél.
De mind a mai napig, két évvel a gyermek halála után,
nincs egyetlen bizonyíték sem arra, egyetlen egy sem, hogy az ügyfelem,
Alfonso Basterra Montoutóban járt volna,
vagy azon az úton, ahol Asuntát megtalálták.
De hogyan állíthatja azt a vád az ügyfelemről,
hogy egyszerre két helyen is tud lenni?
Ugyanez a kérdés merül fel bennem,
amikor Laura Prieto azt mondja, hogy látta Alfonsót Asuntával az utcán.
Nézzék, hogyan lehetséges ez?
Harminchét biztonsági kamera felvétele lett átnézve,
és egyiken sem látszik Basterra úr a lányával.
Nézzék! A válasz egyszerű.
Laura Prieto nem hazudik.
Azt mondja, amit igaznak vél.
Laura Prieto összetéveszti a napokat.
Mert 2013. szeptember 21-én
Alfonso Basterra nem hagyta el a lakását.
Ismétlem. Nem hagyta el a lakását.
Akkor viszont miért ragaszkodik a vád egy olyan időrendhez,
ami pusztán közvetett bizonyítékokon alapul?
El akarják hitetni önökkel,
hogy a vádlottaknak alibivel kellene rendelkezniük,
holott valójában a vád az,
akire a bizonyítási teher hárul,
nekik kellene bizonyítaniuk az eljárás tárgyát képező súlyos vádakat,
ezt azonban mindeddig elmulasztották.
Szeretném elmondani önöknek,
hogy ha a védelem során hozzá tudtam járulni ahhoz,
hogy pártatlan döntést hozzanak,
hogy az észérvek vezessék önöket,
és végül úgy adják le a szavazatukat,
hogy közben átérzik, milyen felelősség nyugszik a vállukon,
akkor elvégeztem a dolgom.
Most pedig önökön a sor.
Köszönöm!
Tisztelt esküdtek!
A per során az ügyészség által előadott vádak alapjai
gyenge bizonyítékok, amelyek nem állják meg a helyüket,
vagy puszta feltételezések.
Az igazság az,
hogy egyetlen terhelő bizonyíték sem volt a vádlottak ellen,
ahogy azt a védőtársam megállapította.
És mind a mai napig nincsenek is.
Valószínűleg sokan tudják önök közül,
hogy Rosario Porto szakképzett ügyvéd,
aki bizonyította szellemi képességeit, tehát intelligens ember.
Elhiszik azt, hogy ha megölte volna a lányát,
hagyta volna,
hogy nyomok és bizonyítékok maradjanak utána?
Mint az a hírhedt fehér por vagy a madzag.
Ennek semmi értelme.
Szeretném emlékeztetni önöket arra, hogy az elkövető büntetlenül éli világát.
Egy veszélyes ember, aki újra gyilkolhat.
És az ügyész a vizsgálóbíróval összejátszva
szörnyeteget akar csinálni egy édesanyából.
Íme a szörnyeteg. Itt ül mellettem.
Mi okuk lehetett volna arra ezeknek a szülőknek,
akik a legjobb oktatásban részesítették a lányukat,
és mindennél jobban imádták őt,
hogy végezzenek vele?
Hadd válaszoljam meg! Egyáltalán semmi.
Úgyhogy azt kérem önöktől, elemezzék alaposan a tényeket,
hogy mit sikerült bizonyítani és mit nem, és fontolják meg lelkiismeretesen,
mielőtt döntést hoznak.
Két olyan ember becsülete és szabadsága a tét,
akik már két évet töltöttek börtönben,
és elvesztették a lányukat.
Ennyi. Köszönöm szépen!
Köszönöm!
Miután megtekintették a bizonyítékokat
és meghallgatták a záróbeszédeket,
mérlegelniük kell mindezeket.
Sok szerencsét kívánok. Hozzanak a bizonyítékokra alapozott,
lelkiismeretes döntést!
Köszönöm!
Akkor szavazzunk!
Az ötlet, hogy valaki meg akarja ölni a saját lányát…
nem tűnik okos dolognak.
Értitek, mire gondolok?
Basterra kimegy a házból, és egyetlen kamerafelvételen sem látszik?
Ehhez kerülőúton kellett mennie,
sokkal több utcán keresztül.
Főleg szombat délután Santiagóban.
Nyár végén, amikor mindenhol tömeg van.
Házhoz szállítani is szoktam.
Este hatkor mindenki az utcán sétál.
Egy teljesen elkábított lánnyal!
Az utca közepén. És senki sem látta?
Hát, nem tudom.
Nekem ez nagyon óvatlan dolognak tűnik.
Együtt kell értékelnünk a bizonyítékokat, még ha némelyik súlyosabbnak is tűnik.
A lényeg, hogy egyben lássuk az ügyet.
Igen, és próbálom is, de kétségeim vannak.
A bizonyítékok szerint: „Basterra ezt nem csinálta.”
„Nem csinálta azt sem.”
„Ezt biztosan csinálta.” Nem tudom.
Láttad, mit nem tett meg a lányáért. Nem jelentette a támadást.
Nem érdekelte, hogy mi történt, amikor a lánya életére törtek.
A kábasága ellenére nem vitte el orvoshoz.
Igen, Tudjuk, hogy mi mit tettünk volna.
De teljesen más átélni.
Az anyám mindig azt mondta: „mindent otthon kell megoldani”.
Talán lényegtelen, de…
Mit mondana az anyád Basterra mobiltelefonjáról?
Talán azt mondaná, rejtőzködni próbált.
És a lány minden gyógyszervásárlás után
kábult állapotba került, amikor az apjánál volt.
És az időpontok azzal is egybeesnek, amikor a lány az apjánál evett.
Akármi is a döntésed, szavaznunk kell.
Követted az ügyet a sajtóban?
Nem. Rengeteget dolgozom.
Akkor nem hallottad a beszélgetésüket a cellában a letartóztatásuk után.
„Ne mondj semmi gáz dolgot! Lehallgatnak minket.”
Alfonso mondta ezt Rosariónak.
„A piszkos fantáziád nagy bajt fog okozni.”
Ezt felelte rá.
„Volt rá időd?”
Ezt mondták?
Ez egy beszélgetésük volt.
Csak az mond ilyet, akinek rejtegetnivalója van.
Lássuk csak…
ezek a beszélgetések nem jöttek elő a tárgyaláson, nem?
Akkor meg?
Nem vehetjük őket figyelembe.
Előjöttek, vagy sem, léteznek. Hallottuk őket.
Bennem nem maradt kétség. Úgyhogy szavazzunk!
A szó az esküdtek szószólójáé.
Az esküdtszék egyhangú döntéssel
bűnösnek találja Rosario Porto Ortegát
a védekezésre képtelen állapotban lévő
Asunta Basterra Porto megölésének bűntettében.
Hasonlóképpen az esküdtszék egyhangú döntéssel
bűnösnek találja Alfonso Basterra Camporrót
a védekezésre képtelen állapotban lévő
Asunta Basterra Porto megölésének bűntettében.
A döntés az alábbi tényeken alapul.
Alfonso Basterra Camporro és Rosario Porto Ortega…
Szép munka volt.
Jövő héten találkozunk.
Igen, a Fiaño-ügy tárgyalásán.
JJ!
Utálhatod, ha megnehezítik a dolgodat.
Sziasztok!
Eljön még a nap, amikor szólnak, hogy majd kapcsoljuk le a villanyt.
Rosario!
Tudtuk, hogy nehéz dolgunk lesz.
De mindent meg fogunk próbálni.
Kérhetek egy szívességet?
Persze.
Szeretnék nekrológot megjelentetni
Asuntáról minden év szeptember 22-én.
- Jó, megadom az elérhetőségét… - Elintéznéd nekem?
Persze.
Annyi álljon benne…
„Örökké szeretni foglak.
Anyu.”
Te is el tudod majd intézni, akárhova is kerülsz.
Nem tagadhatják meg tőled.
Ígérd meg nekem!
Ígérd meg, hogy elintézed!
Juanjo!
Jól van.
Köszönöm! Hálásan köszönöm!
Sara! Vigyázz, el ne ess! Légy óvatos!
Ez a munkánk. Bizonyítékot gyűjtünk.
- Mások meg értelmezik, nem? - De.
Ennyi az egész.
Fogd meg!
Mondd meg anyunak! „Ennyi az egész.”
- Tessék. - Ennyi az egész.
A világ, amiben ők felnőnek, szerintem jobb lesz, mint a miénk volt.
Kérsz inni?
- Víz! - Víz kell?
- Víz? - Reméljük.
Mi az, kicsim?
Ma végre lezárult az Asunta Yong Fang halála miatti per.
Miután az esküdtszék visszavonult mérlegelni,
bizonyítottnak találták, hogy Alfonso Basterra Camporro
és Rosario Porto Ortega követték el…
Rosario Portót és Alfonso Basterrát 18 év börtönbüntetésre ítélték.
a lányuk, Asunta megöléséért.
A Galiciai Törvényszék és a Legfelsőbb Bíróság is
helyben hagyta a döntést.
Mindent bizonyítottnak találtak,
kivéve azt, hogy Alfonso is ott volt a montoutói házban.
Több sikertelen kísérlet után
Rosario Porto 2020. november 18-án öngyilkos lett a börtönben.
Haláláig minden évben nekrológot jelentetett meg az újságban
a lánya emlékére.
Alfonso Basterra 2031-ig börtönben lesz.
Kijelentette, hogy ártatlansága bizonyítékaként
teljesen letölti a büntetését.
Igaz történet alapján készült.
Egyes részleteken változtattunk.
A feliratot fordította: Szűcs Imre